钦定古今图书集成/明伦汇编/闺媛典/第283卷 > 皇清十六 > 徐曰儁妻许氏
## 钦定古今图书集成/明伦汇编/闺媛典/第283卷 > 皇清十六 > 徐曰儁妻许氏

按《宜兴县志》：“许氏，生员徐曰儁妻。夫早亡，无子，欲以身殉，念姑在未可以死。夫小殓，目未瞑，许乃啮其中指纳诸棺，曰：‘吾先以一指殉夫。父母欲夺其志，自沸汤举体投之，以救免。守节十八年，忽出其夫手录诸书付嗣子，而告于姑曰：‘昨梦夫曰：五月十三日当死，不能终事姑，奈何’？已而果然。姑金氏，亦苦节五十年’。”